Nikolai Aksinin

Nikolai Aksinin (vene keeles Николай Михайлович Аксинин; 1. mai 1925 Glamazdino, Glamazdino vald, Dmitrijevi maakond, Kurski kubermang (praegu Homutovka rajoon, Kurski oblast) – 8. aprill 1993 Tallinn) oli Nõukogude Liidu sõjaväelane (kindralmajor) ja Eesti NSV poliitik.

Tema vanemad olid kolhoosnikud. Ta lõpetas 1956. aastal Sverdlovski oblasti Kamõšlovi linnas keskkooli, 1959. aastal Stalini-nimelise soomusväe akadeemia ja 1970. aastal Kõrgemad Akadeemilised Sõjaväekursused.

Aastatel 1941–1943 töötas ta traktoristina Saratovi oblastis. 1943. aastal mobiliseeriti ta Punaarmeesse. Teisest maailmasõjast võttis ta osa 1. Balti rinde koosseisus. Augustis 1944 osales ta kuulipildurite rühma komandörina Ida-Preisimaal Nemunase jõe forsseerimisel, kus sai haavata. Pärast haiglaravi teenis ta 1983. aastani Nõukogude soomusväes (sh 1969–1974 Tallinnas).

Pärast erruminekut tegutses ta sõjaveteranide organisatsioonides. Ta valiti Eesti Vabariigi Ülemnõukogu liikmeks.

Aksinin suri 8. aprillil 1993 ja maeti 14. aprillil 1993 Liiva kalmistule.Eesti kalmistute register

Viited

Kirjandus
"Kes on kes Eesti poliitikas". Eesti Entsüklopeediakirjastus. Tallinn 1992
Nekroloog (vene keeles). Молодёж Эстонии, 13. aprill 1993 

Kategooria:Nõukogude Liidu kindralid
Kategooria:Eesti Vabariigi Ülemnõukogu liikmed
Kategooria:Liiva kalmistule maetud
Kategooria:Sündinud 1925
Kategooria:Surnud 1993